                             højesterets dom
                          afsagt fredag den 28. januar 2011
sag 30/2008
(2. afdeling)
a
(advokat leo jantzen)
mod
skatteministeriet
(kammeradvokaten ved advokat bodil søes petersen)
i tidligere instans er afsagt dom af vestre landsrets 7. afdeling den 30. november 2007.
i pådømmelsen har deltaget fem dommere: per sørensen, peter blok, asbjørn jensen,
marianne højgaard pedersen og michael rekling.
påstande
appellanten, a, har gentaget sin påstand.
indstævnte, skatteministeriet, har påstået stadfæstelse.
anbringender
skatteministeriet har for højesteret i første række anført, at den tilkendegivelse over for skat-
temyndighederne om ejendommens skattemæssige status som erhvervsmæssig udlejnings-
ejendom, som a har givet ved anvendelse af kapitalafkastordningen, er bindende for ham.
dette indebærer, at han ikke efterfølgende – med skattemæssig virkning – kan få lagt til
grund, at ejendommen faktisk havde en anden skattemæssig status. skatteministeriet har her-
ved henvist til afgørelserne i ufr 1984.855 ø og ufr 2007.1485 h.
a har heroverfor anført, at der ikke er grundlag for at opstille et sådant generelt princip. det
kan ikke udledes af de nævnte domme. det må afgøres efter en konkret og samlet helhedsbe-
dømmelse, om han opfylder betingelserne i ejendomsavancebeskatningslovens § 8.
                                                - 2 -
supplerende sagsfremstilling
a har for højesteret erkendt, at han ikke havde bolig på x-vej 9, give, fra den 15. august til
den 1. november 2000, og at han heller ikke havde bolig på y allé 50, ikast, i perioden fra
den 1. november 2000 til den 1. februar 2001. i begge tilfælde har han således givet folkeregi-
steret urigtige oplysninger herom. han har fastholdt sin forklaring for landsretten om, at han i
perioden 1. juni 1996 til maj 1998 havde bolig på ejendommen x-vej 9, give.
forklaringer
til brug for højesteret er der afgivet supplerende forklaringer af a og c og forklaring af e, g,
f, d, h, j, k og b.
a har supplerende forklaret, at han i 1996 fik job i billund lufthavn, og her arbejdede han
frem til 31. marts 2006. i dag bor han i københavn, og det har han gjort siden 1. april 2006.
han har nu arbejde i københavns lufthavn. i perioden 1996 - 1998 boede han på x-vej 9 i
give. han var flyttet dertil 1. juli 1995 for at bo sammen med b. hun havde boet der sammen
med sin eksmand, som hun var separeret fra, da de mødte hinanden. han mener, de blev skilt i
1995. hun kunne ikke overtage huset selv, idet hun stod registreret i rki, hvorfor det hurtigt
blev aftalt, at han skulle købe huset x-vej 9 i give. han købte det med det formål, at de kunne
bo der sammen. han overtog huset for restgælden, og han købte samtidig et andet hus y alle
i ikast. han havde ikke noget arbejde det første halve år, han boede i jylland, men da han
overtog husene for restgælden, kunne det godt lade sig gøre. det var b, der betalte broder-
parten af udgifterne på ejendommen x-vej 9 i give. b ønskede ikke, at han havde officiel
adresse der, idet hun så kunne få forhøjet børnebidrag og boligsikring. hun ville også gerne,
at huset blev lavet om, og hvis han havde bopæl sammen med hende, var hun usikker på, om
han kunne låne penge til en ombygning. han havde ikke sine møbler med til x-vej 9 i give.
dem havde han opmagasineret hos en bekendt i københavn. b havde et fuldt møbleret hjem,
og hun havde bedre smag end ham. b har 2 børn, 2 piger, som han i løbet af kort tid følte sig
som forælder for, idet de ikke havde kontakt med deres biologiske far. han deltog blandt an-
det i deres fritidsaktivitet med heste, hvor han kørte til og fra stævner og hjalp til i øvrigt. han
hjalp også især d med lektielæsning, idet hun havde svært ved skolearbejdet. b var meget
væk om aftenen, hvorfor han også passede pigerne om aftenen og deltog i forældremøder og
så videre. hans samliv med b stoppede i 1998, og hans kontakt med b stoppede helt i 2003. c
er bs søster. c var en del babysitter for b, da de lige havde lært hinanden at kende, hvor hun
                                                - 3 -
besøgte ham i københavn jævnligt. hun var også efterfølgende babysitter for børnene og var
populær hos dem. han har aldrig været kæreste eller boet sammen med c. han har dog haft
adresse hos hende i horsens. det var efter bs ønske, og c gik modvilligt med hertil. den før-
ste adresse, som han havde i horsens, var på z-gade 13, hvor c boede med sin daværende
kæreste g. da c flyttede fra z-gade 13 til y-gade, flyttede han adressen med. der er en af-
stand af 60 km fra horsens til billund lufthavn, og det tager ca. 1 time at køre dertil. fra
give til billund er der 16 - 18 km, og det tager ca. 15 minutter at køre dertil. han selvangav
en huslejeindtægt for x-vej 9, samtidig fradrog han transportudgifter til og fra horsens, såle-
des at det skattemæssigt gav et 0. vedrørende de adresser, der er registreret hos cpr, er alle
adresserne, bortset fra æ-vej 6, ø-vej 79 og å-vej 16, nogle fiktive adresser, hvor han aldrig
har boet. adresserne er registreret efter bs ønske. da deres kæresteforhold ophørte, var det ef-
ter bs ønske, og han var fortsat vild med hende og ønskede at vinde hende tilbage. derfor har
han føjet hendes ønsker. til skatteankenævnet har han oplyst, at han flyttede sammen med b
i 1996, men det er forkert. det var den 1. juli 1995, at han flyttede til give. han flyttede også
sin adresse til u-vej 135 efter bs ønske. han havde købt en andel af u-vej 135 sammen med
bs daværende kæreste, og det ville se mærkeligt ud, hvis han havde købt et hus, og det bare
stod tomt. det var b, der betalte udgifterne på ejendommen u-vej 135. det var delt i 2 enhe-
der, da han købte huset, men b lavede det om til et en-familiehus efter overtagelsen. b spil-
lede på, at han stadig havde følelser for hende, og han har derfor opført sig for dumt. han
følte, at hvis han modsagde hende, kunne han ikke få hende tilbage. han stolede blindt på, at
hun havde orden på papirerne, og han skrev slutsedlen under, uden at læse den nærmere. da
han flyttede fra x-vej 9 i 1998, betalte b alle udgifterne på ejendommen der. b var på et tids-
punkt tilmeldt den adresse, hvor han boede i give, og det var efter hendes ønske, men hun
boede der ikke reelt. han har anvendt kapitalafkastordningen i forbindelse med ejendommen
x-vej 9. det var efter et råd fra en bekendt, der hedder h. han stolede på, at h havde ret i det,
og han havde ikke haft noget kendskab til kapitalafkastordningen og ved ikke, at man ikke
kunne bruge den, når man selv boede på adressen. han fik at vide, at det var en ordning, man
kunne bruge, når man lejede ud, hvilket han fiktivt havde gjort, idet han havde selvangivet
lejeindtægter, men i og med at han selv boede der, vidste han godt, at det ikke var helt i orden.
han har over for myndighederne fastholdt at have erhvervsmæssig kørsel mellem horsens og
give og billund. det gjorde han, idet han frygtede, at hvis der blev boret for dybt i det, ville
korthuset ramle, og så ville det gå ud over b. han kan ikke redegøre nærmere for det økono-
miske i forbindelse med det mageskifte, der skete mellem salget af x-vej og u-vej. han har i
den forbindelse haft tillid til b. det brev, der blev sendt til ikast kommune den 18. maj 2003,
                                               - 4 -
giver forkerte oplysninger om, hvor han har boet. det er et brev, som bs daværende kæreste p
har forfattet, og han har oplyst ham om, at nu ville de ikke høre mere fra myndighederne. der
var tale om en måde at skræmme dem på ved at oplyse dem om, at der var mange, der kunne
afgive vidneforklaringer om de faktiske forhold. oplysningerne, om at han har boet på v-vej
fra 2.august - 1.november, er ikke korrekte, ligesom det heller ikke er korrekt, at han rent fy-
sisk er flyttet fra y-gade den 2.august 2008 og til give.
c har supplerende forklaret, at hun aldrig har boet sammen med eller været kæreste med a.
hun boede i z-gade 13 i horsens fra 1996 til 1998 sammen med g, som var hendes kæreste
dengang. den lejlighed var på ca. 100 m2, men det var kun de 70 m2, der var officielt regi-
streret, idet nogle af værelserne havde for lavt til loftet. lejligheden bestod af en gang, hvor
der var et bad, herefter kom der et soveværelse, stue og køkken, et værelse, et gæstetoilet og 2
yderligere værelser. a har ikke boet der på noget tidspunkt. 1. februar 1998 flyttede hun fra
sin kæreste og til y-gade i horsens. hun boede der alene indtil 2003, hvor hun købte en lej-
lighed. lejligheden i y-gade var på 49 m2 og bestod af en lille gang med badeværelse, en
kæmpe stue, et køkken og et soveværelse. der var tale om en 2-værelses lejlighed. a har ikke
på noget tidspunkt boet der. hun har kendt a gennem sin søster b, der var kæreste med ham
gennem et par år. hun havde også kontakt med ham efterfølgende, men hun har ingen relation
til a i dag. sidst, hun så ham, var i viborg. hun har ofte været babysitter for bs børn. mens a
var kæreste med b, boede de sammen på x-vej 9 i give. hun tror, at de blev kærester et
stykke tid før februar 1996. hun kan huske, at de sammen var på en dykkerferie til maldi-
verne, og det var i februar 1996, hvorfor hun vil gå ud fra, at de har kendt hinanden et stykke
tid inden da. de var herefter kærester et par år frem. hun ved, at a solgte sin lejlighed på ø-
vej i københavn, da han flyttede til jylland. hun kan ikke huske den eksakte dato. hun har
ikke snakket med sin søster i 2 år. da b var kæreste med a, havde hun et godt forhold til b,
og hun besøgte dem på x-vej 9. a fungerede som en slags papfar for bs døtre, og han var
vellidt. han er en rigtig sød fyr. hendes søster arbejdede meget, og derfor tog a sig meget af
pigerne. a deltog selvfølgelig i familiens fødselsdage, konfirmation og andre sociale arran-
gementer både på x-vej 9 og hos hende og hos hendes forældre. han boede jo på x-vej 9,
hvorfor det var naturligt, at han deltog der. hun kan ikke huske, hvornår en af døtrene blev
konfirmeret, men hvis a og b var kærester på det tidspunkt, har han selvfølgelig deltaget i
konfirmationen.
                                               - 5 -
e har forklaret, at han har 2 døtre, det er b og c. hans kone havde været gift før, men hendes
mand var druknet, og b er derfor ikke hans biologiske datter, men han betragter hende som
sin datter. hun var 3 år, da han mødte deres mor. han kender a gennem b. a var kæreste
med b, og a boede sammen med b på x-vej i give over for sygehuset. han kan ikke huske,
hvornår det var, de boede sammen, men det var på et tidspunkt i 90'erne. han kom ikke på
adressen ret tit. det skyldtes blandt andet, at deres forhold til b ikke altid har været, som det
skulle være. han kan ikke udtale sig om as forhold til hans børnebørn. han vil tro, at han var
en ven til dem. han er helt sikker på, at a ikke har været kæreste med c, og han kan ikke
tænke sig, at de på noget tidspunkt har boet sammen. han har ikke nogen relationer til a i
dag.
g har forklaret, at han kender a via hans ekskæreste c. hendes storesøster b var kæreste med
a. han var selv kæreste med c fra 1991 til 1998. det skal nok passe, at det var 1. februar
1998, c flyttede til y-gade. han tror ikke, at a har været kæreste med c, og han vil i hvert
fald ikke håbe, at han har været det i den periode i 1996 til 1998, hvor han selv var kæreste
med c. de boede sammen i z-gade 13 i horsens, og her blev han boende indtil 2003 eller
2004. der var tale om en lejlighed på små 100 m2, men noget var ikke egnet til beboelse på
grund af skråvægge. a har ikke boet på z-gade 13, mens han har boet der. han ved ikke, om
a har boet på y-gade 50, men det kan han ikke forestille sig. mens a og b var kærester, bo-
ede b på x-vej i give. han tror næsten, at de boede sammen. han kan dog ikke huske det
helt, men det er det, han kan forestille sig. han kender ikke noget omkring as forhold til bs
børn. han har deltaget i sociale arrangementer hos b, bl.a. fødselsdage og nytårsaften, hvor a
også har deltaget. han har ikke nogen relation til a i dag.
f har forklaret, at hun lærte a at kende, da hun var mellem 7 og 9 år, vil hun tro. hun kan
ikke huske, om a har boet på x-vej sammen med hende og hendes mor og søster. en ferie på
cypern siger hende noget, men hun kan ikke helt huske noget omkring det. hun kan også
huske noget med hesten, men hun kan ikke huske, om a deltog i aktiviteter med hesten. når
hendes mor var væk om aftenen, passede de sig selv, eller også har a gjort det. hun tror, at a
på et tidspunkt passede dem om aftenen. han var der i hvert fald. hun ved ikke, hvor ofte han
var på adressen, og hun aner ikke, om han havde nogen ting på adressen. hun har boet på x-
vej 9 fra hun var 3 til 15 år. a var med ved ds konfirmation. det ved hun, fordi hun har set et
billede af ham i den anledning. ellers kan hun ikke huske noget om hans deltagelse i
fødselsdage m.v.
                                               - 6 -
d har forklaret, at hun er 27 år. hun er født i 1981. hun er uddannet frisør og arbejder som
sådan. hun kender a fra, han var hendes mors kæreste. hun kan ikke huske præcis, hvornår a
lærte hendes mor at kende. hun flyttede selv hjemmefra, da hun var 16 år, og han var kæreste
med hendes mor, da hun blev konfirmeret. hun blev vist konfirmeret i 1995. a boede
sammen med dem på x-vej i et par år. a deltog i deres liv. han var hjemme, når de kom hjem
fra skole og lavede aftensmad og passede dem om aftenen, idet deres mor arbejdede meget.
hendes søster og hun red meget, men de cyklede primært til rideskolen, idet den lå tæt på.
hun dyrkede også håndbold. a har aldrig været bleg for at hjælpe til med kørsel m.v. i den
sammenhæng. hun kan ikke huske, om a hjalp hende med lektier. efter at forholdet til deres
mor var sluttet, flyttede a ned i å-vej i en lejlighed, der lå over for den salon, hvor hun var i
lære som frisør. k og j er hendes veninder. hun kan huske, at hun har været på ferie sammen
med a i udlandet. a havde nogle ting i hjemmet, men det var mest hendes mors møbler m.v.
han havde meget tøj, og han havde mange cd'ere. han havde interesse for musik, og han
spillede i et band, da hendes mor lærte ham at kende. hun har fået hans gamle tallerkner. hun
har ikke nogen relation til a i dag. de ser ikke hinanden, og det er lang tid siden, hun har
snakket med ham, men når de snakker sammen, foregår det i en positiv stemning. de har et
positivt forhold til hinanden.
h har forklaret, at hun er revisor hd. hun arbejder som selvstændig nu. hun har arbejdet ved
skattevæsnet i et års tid omkring år 2003/2004. da var hun ansat med selskabsbeskatning.
hun har lært b at kende gennem hendes ekskæreste, der dykkede med b. det var omkring
efteråret 1996. hun kender i allerhøjeste grad a, da han var kæreste med b. hun var en ven af
huset. det vil sige, at hun var ven af a og b og af bs børn. de boede på det tidspunkt i give
på x-vej. a og b boede sammen, og hun tror, at de boede sammen, indtil de gik fra hinanden
omkring år 2000 eller år 2001. a var en god papfar for pigerne. han kørte dem blandt andet
til tandlæge og skole m.v. hun har engang været til en fest eller fødselsdag, der blev holdt i
stuen eller udestuen, hvor de var nogle få venner, men mest familie til festen. hendes tidligere
kæreste og hun spiste en del sammen med a og b, og hun har været på adressen x-vej mange
gange. hun kan ikke huske, at hun har været på adressen, hvor a ikke har været der. hun kan
især huske nogle af de ting, a havde på adressen. der var tale om, at han havde masser af sko,
parfumer og deodoranter og en masse tøj, samt en stor cd-samling. det med cd-samlingen
husker hun især, idet de havde haft indbrud, hvor der var blevet stjålet en del af dem, og han
var meget fokuseret på at få reetableret cd-samlingen, sådan som den havde været før tyveriet.
                                              - 7 -
b ser hun sjældent i dag, og hun har ikke set a, siden de gik fra hinanden. forevist en opstil-
ling af kapitalafkastordningen har hun forklaret, at det er hende, der har skrevet tallene i den,
og det er hende, der har skrevet under. hun har gjort det efter as oplysninger. hun har ikke
rådgivet ham om kapitalafkastordningen. hun kan faktisk ikke huske noget om det i dag, og
hun var ikke klar over, at han havde en lejeaftale med b. hun kan ikke huske, om noget af
ejendommen x-vej i give var udlejet. hun kan ikke huske noget om det i dag.
j har forklaret, at hun er 28 år. hun kender a gennem d, der er hendes meget gode veninde.
hun kom meget i ds hjem. hun lærte d at kende i 1988 eller 1989. d boede sammen med a
på x-vej 9 i give. her boede ds mor, b også og ds lillesøster. hun vil tro, at de boede sam-
men i 2-3 år, muligvis omkring 1992 til 1995, men hun kan ikke huske det præcis. på et tids-
punkt boede der også en, der hed r, som blev kaldt r, i kælderen på x-vej 9. a havde et godt
forhold til d og hendes søster. han deltog i deres liv. han bad blandt andet d engang om at
komme ind og sige godnat, når hun kom hjem fra en byfest. det blev d sur over, idet hun ikke
mente, han skulle blande sig i det. de har været ovre at besøge a i forbindelse med, at de var
til koncert med janet jackson i københavn. hun kan huske, at de havde en lille lilla bil, der
ikke kunne køre på grusvej. det var derfor ikke så tit, at de blev kørt til ridning. hende og d
var på rideskolen næsten hver dag, og hun er kommet i ds hjem 1-2 gange om ugen. hun ved
ikke, hvor ofte hun så a der, det kan hun ikke huske. det har ofte været om eftermiddagen,
hun var i hjemmet. hun kan huske, at a flyttede til å-vej efter at være flyttet fra x-vej. han
boede ovenpå et pizzeria. der har hun besøgt ham en gang. d gik 2 klasser under hende, da de
gik i skole. hun er stadig rigtig god veninde med d. hun har ikke set a i mange år. efter at a
var flyttet fra v-vej, var b kæreste med en, der hed s, som har været der, men hun ved ikke,
om han rent faktisk boede der. hun har også set en, der hed p, der en gang, men hun ved hel-
ler ikke, om han har boet der. det tror hun umiddelbart ikke, at han gjorde.
k har forklaret, at hun er 26 år. hun kender a gennem sin veninde d. han færdedes i huset
hjemme hos dem. d og hendes familie flyttede til give i 1993 eller 1995. hun lærte hende at
kende i 1. klasse. hun mener, at a og b blev kærester omkring 1998, idet hun kan huske, at
de var til en janet jackson koncert i forum i københavn på det tidspunkt. det var efter hende
og ds konfirmation. det er det, hun husker. hun ved, at a deltog i ds konfirmation, men hun
var ikke selv med, da hun blev konfirmeret samme dag. hun har snakket med nogle andre
veninder om det, der havde været med ved ds konfirmation. hun kan huske, at a hjalp til og
lavede mad til dem nogle gange, ligesom han hentede og bragte dem til og fra ridning. da a
                                                - 8 -
flyttede fra b, flyttede han til å-vej ovenpå m-sted, og hun så ham nogle gange, når de havde
været i byen, og de spiste natmad dernede. hun har ikke nogen relation til a i dag. hun er
stadig gode venner med d. hun havde en opfattelse af, at a boede der, idet han tit var i hjem-
met hos d. hun tror, at han flyttede derover efter janet jackson koncerten.
b har forklaret, at hun er makeup-artist og dykkerinstruktør. det har hun været, siden hun var
23 år. i dag arbejder hun som makeup-artist. det gjorde hun også i 1990'erne. hun mødte a
på en café i københavn, og de havde et forhold til hinanden fra 1992-1997 eller 1998. hun
kan ikke præcis huske, hvornår det startede og sluttede. de blev forlovet. det blev de i 1995.
hun viste sin forlovelsesring, hvor der står a og datoen den ”23.2.1995.” a har aldrig været
kæreste med hendes søster, c. da de mødtes, boede a på ø-vej i københavn, og han flyttede
siden til give på x-vej, hvor hun boede. det kan godt passe, at det har været i juli 1995. han
flyttede sit tøj, billeder og personlige genstande med, men der var ikke plads til hans møbler,
så de blev enten givet væk eller smidt væk. han havde også sin bil med. de boede på x-vej 9
i give sammen med hendes to piger. nedenunder boede r og karina. a flyttede til å-vej 16 i
give, og det kan godt passe, at det som nævnt i lejekontrakten var den 15. maj 1998. årsagen
hertil var, at hun ikke kunne finde ud af, om det skulle være dem, eller det ikke skulle være
dem. de blev derfor enige om, at han skulle finde en lejlighed i give, så de kunne være i nær-
heden af hinanden og opretholde kontakten også til børnene. hun ved ikke, hvornår de reelt
stoppede med at være kærester. i perioden 1995-1998 havde a også et hus i ikast. det havde
han købt af hende af økonomiske årsager. hun havde en verserende skattesag, der betød, at
hun for at undgå udlæg i sine ejendele solgte huset til a. huset var lejet ud på det tidspunkt.
hun kan huske, at a på et tidspunkt flyttede op til huset i ikast. det var ikke, mens de var kæ-
rester. han fandt ud af, at han ikke gad at bo der, så han foreslog, at de solgte huset igen,
hvilket de gjorde på et tidspunkt. fortjenesten herfra blev lagt ind som afdrag på gælden på
x-vej. hun ved ikke helt, hvordan det hang sammen, men de havde en advokat til at ordne
det, så han må kunne fortælle om det. i oktober 1996 købte a x-vej 9 af hendes tidligere
mand, o. det var også af rent økonomiske årsager, at hun ikke kunne overtage ejendommen.
hun lejede ejendommen af a, da han flyttede, og hun betalte husets udgifter. mens de boede
sammen, deltes de om udgifterne til huset. i 2000 solgte a x-vej 9 og købte u-vej 135 i hor-
sens sammen med t, der på daværende tidspunkt var hendes kæreste. selv om de ikke var
kærester længere, havde de fortsat et godt forhold til hinanden, og a ville gerne hjælpe hende,
så hun kunne komme tilbage til hendes hjemby, hun kunne ikke lide at bo i give. a er en god
type. a boede ikke selv på u-vej 135. hun vidste godt, at han på et tidspunkt har haft folkere-
                                                - 9 -
gisteradresse der, men det var en af den slags ting, hun ikke spurgte ind til. det var også
hende, der havde anmodet ham om at købe u-vej 135. i 2003 solgte a u-vej 135 til hendes
daværende og nuværende kæreste, p. i 1995-1998 fungerede a og hun og hendes to døtre som
en almindelig familie med alt, hvad det indebærer af ture, ferier, forældremøder og arrange-
menter. han opførte sig som en helt almindelig papfar for børnene og deltog i deres liv. de
holdt konfirmation for den ældste, mens de boede sammen, og a var også med til fs konfir-
mation, der var i 1999. da var de stadig venner. de havde på et tidspunkt indbrud, mens de
boede sammen, og her blev der stjålet et b&o anlæg, nogle cd'ere, smykker, nogle prægepa-
pirer og nogle billeder. de fleste ting tilhørte a blandt andet, fordi han havde 300-400 cd'ere.
de havde mange besøgende i deres hjem. blandt andet kom hendes veninde, n, der har en
frisørsalon i give, i deres hjem, som om, det var hendes andet hjem. as bedste kammerat,
allan, og dennes kæreste kom også ofte på besøg. hun kan ikke huske hans efternavn. i dag
har hun ikke kontakt til a, det har de ikke haft i de sidste 4-5 år. hun blev skilt fra sin eks-
mand, o, omkring 1992 eller 1993, hun kan ikke huske datoerne. hun havde også lejet huset
x-vej 9 af o, og hun betalte leje til ham. hun havde lejet huset i ikast af a, og hun videreud-
lejede det til en klinik for alternativ behandling. hun betalte derfor omkostningerne til huset
til a. på et tidspunkt lejede hun det ikke ud mere, og så var der ingen, der brugte huset, før a
på et tidspunkt flyttede ind i en kort periode. hun kan ikke huske, hvorfor a har haft folke-
registeradresse hos c. det er længe siden. a solgte ikke huset på x-vej 9, efter at han selv var
flyttet, da hun jo af økonomiske årsager ikke kunne overtage det, og han derfor ville hjælpe
hende. hun har på et tidspunkt haft folkeregisteradresse i å-vej 16. hun har også boet der en
kort periode på nogle måneder, hvor også hendes yngste datter havde folkeregisteradresse der.
hun kunne dog ikke holde ud at bo i give, hvorfor hun flyttede tilbage til u-vej 135, hvortil
hun var flyttet, da x-vej blev solgt. det var hendes revisor, der rådede hende til at opretholde
folkeregisteradressen i give kommune, således at hendes skattesag kunne fortsætte i den
kommune. revisoren rådede hende også til rent faktisk at flytte til å-vej 16. hun var ikke
kæreste med a på det tidspunkt. hun var da blevet kæreste med p. da hun flyttede fra x-vej
til u-vej 135, var hendes yngste datter på efterskole, hvorfor hun ikke skulle skifte skole, da
hun flyttede.
højesterets begrundelse og resultat
i årene 1996-98 har a over for skattemyndighederne tilkendegivet, at ejendommen x-vej 9,
give, var en erhvervsmæssig udlejningsejendom omfattet af kapitalafkastordningen. dette
indebar bl.a., at han ved opgørelsen af årets resultat fradrog ikke alene renteudgifter, men
                                              - 10 -
også andre udgifter vedrørende ejendommen, og at renteudgifterne blev fratrukket fuldt ud. a
har erkendt, at kapitalafkastordningen ikke kunne anvendes, hvis han havde bolig på ejen-
dommen.
med henvisning til disse omstændigheder og i øvrigt af de grunde, der er anført af landsretten,
stadfæster højesteret dommen. de yderligere vidneforklaringer, der er afgivet for højesteret,
kan ikke føre til et andet resultat.
                                     thi kendes for ret:
landsrettens dom stadfæstes.
i sagsomkostninger for højesteret skal a betale 50.000 kr. til skatteministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
